Juba homme, 24. novembril astuvad kontsertklubis Rock Cafe üles Shanon, Kristjan Kasearu & The Heft ning Artjom Savitski. Shanon, kellel õige pea on ilmumas album "Tuhat ja üks ööd", annab fännidele suurel määral aimu millisena uus kauamängiv kõlama saab.
Shanoni uus album "Tuhat ja üks ööd" sisaldab endas kümmet lugu, nende hulgas ka juba hittideks muutunud "Libahunt", "1001 ööd", "Jäätunud jäljed" ja "Kukub täht". Järjekorras teist albumit on bänd ette valmistanud alates käesoleva aasta suvest. "Võtsime suvel natukene tempot maha, et teine album valmis saada," lausus Shanoni kitarrist Janek Harick. "Debüütalbum on ammuilma läbimüüdud ja fännid lausa nõudsid uut materjali. Nüüd nad siis saavad selle."
Uksed Rock Cafesse avatakse 24. novembril kell 21.00, piletid on müügil uste avanedes Rock Cafe kassas.